《樱桃》
宋代·王禹偁

凤实落嶙峋，蟠根出俗尘。
子多将尽夏，花晚不争春。
上苑空枝後，荒岩满树新。
鸟含红映嘴，猿饱渍流唇。
溪寺初供佛，山斋已待宾。
升筵参李柰，入市附樵薪。
叶衬青舒槲，笼擎绿透筠。
泻盘能宛转，就酒益甘辛。
致养侔怀橘，投试等献芹。
齿酸虽欲罢，喉渴尚宜频。
溉水应无主，驱禽免废人。
栽培伤物性，髠接失天真。
自笑羹梅忝，谁知社栗神。
用堪登俎豆，生合委荆榛。
差小同谦退，饶先似屈伸。
叔孙如荐庙，朴野味弥纯。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。